અમદાવાદ– પાટીદાર નેતા હાર્દિક પટેલે chitralekha.com ને જણાવ્યું હતું કે ભાજપ ભલે જીત્યું હોય પણ બાવીસ વર્ષો પછી વિપક્ષ મજબૂત બન્યો છે. આ ચૂંટણીના પરિણામો દર્શાવે છે કે ગામડાનો વિકાસ થયો નથી. ઈવીએમમાં ગરબડી થઈ છે, ઈવીએમ જીત્યા છે. કોઈ વિરોધ કરતું નથી, ગુલામી કરવાની લોકોને ટેવ પડી ગઈ છે. ઈવીએમ અંગે કોઈ બોલતું નથી. જનતાને તેમના મતની કોઈ કીમત નથી. ભાજપ સત્તા પર આવતા હાર્દિક પટેલે કહ્યું હતું કે ભાજપના તળેલા ભજીયા ખાઈને આપણે આવનાર પેઢીના પાંચ વર્ષના ભવિષ્યને તળી નાંખ્યું છે. પણ ધીમે ધીમે લોકો જાગૃત થઈ રહ્યા છે. હું પણ માનું છુ કે ઈવીએમ હટાવો દેશ બચાવો…